डेली कर्रेंट अफेयर्स: 4 मार्च 2020 - EduDose
मल्टी-नेशन नौसैनिक अभ्यास ‘मिलन-2020’ को स्थगित किया गया
भारतीय नौसेना ने अपने मल्टी-नेशन नौसैनिक अभ्यास ‘मिलन-2020’ को स्थगित करने की 3 मार्च को घोषणा की. देश में कोरोना वायरस के लगातार बढ़ते मामलों के कारण यह अभ्यास स्थगित किया गया है. यह नौसैनिक अभ्यास 18 से 28 मार्च तक विशाखापट्टनम के तट आयोजित किया जाना था.
इस मेगा अभ्यास में करीब 40 देशों की नौसेनाएं शामिल होने वाली थीं. इसमें शामिल होने वाले सभी देशों और कोरोना वायरस (COVID-19) के फैलने से लगे यात्रा को ध्यान में रखते हुए नौसैनिक अभ्यास को स्थगित किया गया है.
इस सीरीज का पहला मैच वेलिंगटन में खेला गया था. इस मैच में न्‍यूजीलैंड ने भारत को 10 विकेट से हराया था.
3 मार्च: विश्व श्रवण दिवस
प्रत्येक वर्ष 3 मार्च को ‘विश्व श्रवण दिवस’ (World Hearing Day) मनाया जाता है. इस दिवस पर सामुदायिक स्वास्थ्य केंद्र में जागरूकता अभियान चलाया जाता है. इस दिवस को मनाने का उद्देश्‍य कान की सुरक्षा और बधीरता से बचाव के लिए जागरूकता फैलाना है.
इस वर्ष यानी 2020 में विश्व श्रवण दिवस का विषय ‘Hearing for life. Don’t let hearing loss limit you’ है.
इजराइल आम चुनाव: इजराइल में 2 मार्च को हुए आम चुनाव के बाद सर्वेक्षणों के अनुसार प्रधानमंत्री बेन्‍यामिन नेतन्‍याहू अगली सरकार बनाने के लिए मजबूत स्थिति में हैं. इजराइल में एक साल के भीतर तीसरी बार चुनाव हुए हैं. इससे पहले अप्रैल और सितम्‍बर में हुए चुनावों में किसी भी पार्टी को बहुमत न मिलने के कारण राजनीतिक गतिरोध पैदा हो गया था.
श्रीलंका में चुनाव की घोषणा: श्रीलंका के राष्‍ट्रपति गोटबया राजपक्ष ने संसद भंग कर 25 अप्रैल को आम चुनाव की घोषणा की है. जारी अधिसूचना के अनुसार चुनाव के लिए 12 से 19 मार्च तक नामंकन भरे जा सकते हैं. नवनिर्वाचित संसद की पहली बैठक 14 मई को होगी. संसद का कार्यकाल इस साल अगस्‍त में समाप्‍त हो रहा है.
29वां अजलन शाह कप हॉकी टूर्नामेंट: नोवेल कोरोना वायरस के संक्रमण के खतरे को देखते हुए ‘अजलन शाह कप हॉकी टूर्नामेंट’ का 29वां सत्र अप्रैल की जगह सितंबर में आयोजित होगा. प्रतियोगिता में भारत ने भाग न लेने का फैसला किया था. इस टूर्नामेंट का आयोजन मलेशिया के इपोह में 11 से 18 अप्रैल तक होना था लेकिन अब यह टूर्नामेंट 24 सितंबर से 3 अक्टूबर के बीच आयोजित होगा.
अंतरराष्ट्रीय योग महोत्सव का आयोजन: ऋषिकेश के मुनिकीरेती गंगा तट पर 1-7 मार्च तक ‘अंतरराष्ट्रीय योग महोत्सव’ का आयोजन किया जा रहा है. इसका आयोजन उत्तराखंड पर्यटन परिषद, गढ़वाल मंडल विकास निगम के संयुक्त तत्वावधान में किया जा रहा है. महोत्सव में ग्यारह देशों और भारत के नौ राज्यों से योग साधक पहुंचे हैं.
राम मंदिर के निर्माण लार्सन एंड टुब्रो करेगी: उत्तर प्रदेश के अयोध्या में बनने वाला भव्य राम मंदिर के लिए गुजरात के चंद्रभाई सोमपुरा ने इसकी ड्रॉइंग बनाई है. मंदिर का आर्किटेक्ट उनका रहेगा और निर्माण का कार्य भारत की बहुराष्ट्रीय कंपनी लार्सन एंड टुब्रो कराएगी.